**Natječaj za mobilnost učenika**

**ERASMUS +  PROJEKT MOBILNOSTI STROJARSKE TEHNIČKE ŠKOLE OSIJEK**

**U EU po znanje o novim tehnologijama**

**2015-1-HR01-KA102-012895**

**Natječaj za učenike trećih razreda  u programima automehaničar, automehatroničar i tehničar za vozila i vozna sredstva**

Obavijest o Natječaju za učenike trećih razreda Strojarske tehničke škole Osijek, koji se obrazuju za zanimanja automehaničar, automehatroničar te tehničar za vozila i vozna sredstva  za odlazak na stručnu praksu u Dublin (Irska) tijekom siječnja 2016. godine.

Osnovni cilj projekta je povećanje stručnih znanja i vještina sudionika mobilnosti.

Ovim natječajem će se odabrati 15 učenika i to:

-          5 učenika u zanimanju automehatroničar;

-          5 učenika u zanimanju automehaničar i

-          5 učenika u zanimanju tehničar za vozila i vozna sredstva

Učenici će na stručnu praksu u Dublin putovati u pratnji dva nastavnika, a praksa će biti organizirana u suradnji sa Martello Training Ltd..

Glavni ciljevi mobilnosti učenika su:

1) upoznati učenike sa najnovijim tehnologijama u njihovim budućim zanimanjima i nadograditi prethodno stečene vještine i znanja iz struke

2) pobuditi u učenicima saznanje o potrebi za stalnim poboljšavanjem vlastitih znanja i vještina za veću konkurentnost na tržištu rada tj. bolju zapošljivost nakon završetka školovanja

Očekivani rezultati:

1) nadograđene prethodno stečene vještine i znanja iz strukovnog područja i upoznate najnovije tehnologije u automobilskoj industriji

2) učenici svjesni potrebe za cjeloživotnim obrazovanjem i stručnim usavršavanjem u svrhu postizanja konkurentnosti i veće zapošljivosti

Planirano vrijeme provedbe mobilnosti  je u siječnju 2016.godine.

Mobilnost  traje  dva tjedna.

Pozivamo učenike koji se obrazuju za navedena zanimanja da se prijave na natječaj.

Pri odabiru učenika uzimat će se više kriterija: opći uspjeh, vladanje, ocjena iz stručnih predmeta, ocjena motivacijskog pisma napisanog na engleskom jeziku (zbog čega se učenik javio za sudjelovanje), znanje engleskog jezika.

Učenici se obvezuju na jezične i kulturološke pripreme (dolaske izvan nastave) u trajanju od 40 sati, sve pripremne sastanke i diseminaciju nakon povratka sa mobilnosti. Odabir učenika vršit će se bez diskriminatornih faktora te provoditi javno i transparentno. Sudionici će dobiti  Europass Mobility, dokument koji će biti ispunjen u suradnji sa našim partnerom u Irskoj. Navedeni dokumenti  koristit će se u svrhu dokazivanja stečenih kompetencija pri daljnjem školovanju ili u potrazi za poslom.

Cijeli projekt u iznosu 36209,00 Eura je financiran od strane Europske unije, a odobren je od Agencije za mobilnost i programe EU iz čega su pokriveni  svi troškovi: pripreme, prijevoza, smještaja, organizacije praktične nastave i povratka.

Škola se u suradnji s partnerom obvezuje:

-          Organizirati roditeljski sastanak za odabrane učenike

-          Organizirati jezične i kulturološke pripreme u trajanju od 40 sati

-          Organizirati prijevoz do Dublina

-          Osigurati smještaj u obiteljima uz tri obroka

-          Osigurati besplatni lokalni prijevoz

-          Osigurati policu osiguranja za odabrane učenike tijekom mobilnosti

-          Osigurati stalni kontakt pratitelja i partnera

-          Izdati Europass Mobility certifikat o obavljenoj stručnoj praksi

-          Organizirati susret sa svrhom upoznavanja grada Dublina te jednodnevni izlet van grada

Prijave, sa naznakom „Natječaj za mobilnost – U EU po znanje o novim tehnologijama“, se dostavljaju e-mailom na adresu voditelja projekta za našu školu ; danijel.kovacevic4@skole.hr; Svaki učenik će dobiti potvrdu o primitku prijave i broj prijave.

Prijave moraju sadržavati motivacijsko pismo i prijavni obrazac

Liste odabranih učenika po broju prijave biti će objavljene na mrežnim stranicama naše škole, a odabrani učenici će dobiti e-mail potvrdu od voditelja projekta.

Rok prijave je 25. rujna 2015.g.

U slučaju bilo kakvih nejasnoća molimo vas kontaktirajte voditelja projekta.

      Voditelj projekta                                                                          Ravnatelj:

  Danijel Kovačević, dipl.ing.                                                              Ivan Adrić, dipl.ing.